text: FAKTA: Det har Carl Holst fået i eftervederlag
  07 august 2015 kl. 07.51
  Carl Holst har torsdag valgt at droppe resten af sit omstridte eftervederlag fra Region Syddanmark.
  Efter en bølge af kritik har forsvarsminister Carl Holst (V) valgt at droppe at få udbetalt mere af det eftervederlag på godt 830.000 kroner, som han har ret til fra Region Syddanmark for sin tid som regionsrådsformand.
  Eftervederlaget svarer samlet til 12 måneders løn.
  Forsvarsministeren vil dog fortsat beholde det, han allerede har fået udbetalt i efterløn. Og ifølge Region Syddanmark har Holst nået at få følgende beløb:
  *30. juni: Seks måneders efterløn udbetalt på én gang: 416.518,56 kroner.
  * 31. juli: En måneds efterløn: 69.419,76 kroner.
  Holst har således modtaget syv af de 12 måneders eftervederlag, han er berettiget til efter reglerne.
  Kilder: Region Syddanmark
  